Ɣef turda tis ukkuẓ ideg d-nenna: awalen ideg mgaradent d wid ideg ttemcabint snat n tuddar-agi yemsebɛaden ad ggten. Nuf-d kra n yimɣan llan di taddart ulac-iten deg taddart nniḍen, akken i llan daɣen kra n yimɣan yemgaraden deg yisem ɣas ulama imɣi d yiwen, akken i d-nufa daɣen kra n yimɣan yemgaraden deg talɣa ɣas ulama isem d yiwen, ayagi ahat yettuɣal ɣer umgired n temslayt n yal tamnaḍt. Akken daɣen i d-nufa amcabi s tuget seg tama n yimɣi d yisem-is, ahat ayagi yettuɣal ɣer tlisa imi d-zgant di snat deg udrar.